b"\n_START_ARTICLE_\nPh\xc3\xa9lipeaux og Pontchartrain\n_START_PARAGRAPH_\nPh\xc3\xa9lipeaux (ogs\xc3\xa5: Phelipeaux, Philippaux) og Pontchartrain var to fantom\xc3\xb8er i s\xc3\xb8en Lake Superior i Nordamerika, som man p\xc3\xa5 et tidspunkt troede var rigtige \xc3\xb8er og som var vist p\xc3\xa5 tidlige kort mellem Keweenaw-halv\xc3\xb8en og Isle Royale._NEWLINE_De optr\xc3\xa5dte f\xc3\xb8rste gang p\xc3\xa5 et kort af den franske kartograf Jacques-Nicolas Bellin. Senere blev de ogs\xc3\xa5 medtaget p\xc3\xa5 andre kort, bl.a. ogs\xc3\xa5 p\xc3\xa5 det s\xc3\xa5kaldte Mitchellkort fra 1755 af John Mitchell som i 1783 var grundlaget for fredsforhandlingerne i Paris mellem USA og det britiske Canada. If\xc3\xb8lge fredsaftalen skulle Ph\xc3\xa9lipeaux tilh\xc3\xb8re USA, og Pontchartrain den britiske krone._NEWLINE_Ekspeditioner i 1820'erne kunne ikke finde \xc3\xb8erne, og de forsvandt fra kort lavet efter 1824. I dag antages det at Bellin opfandt \xc3\xb8erne til \xc3\xa6re for sin m\xc3\xa6cen Louis Ph\xc3\xa9lypeaux, Greve af Maurepas og Pontchartrain"